BEC เด้ง 3% โบรกเคาะเป้า 10 บ. มองกำไรปี 66 โต 12% เฉียด 700 ล้าน
BEC ดีดกลับ 3% โบรกแนะนำราคาเป้าหมาย 10 บ. ชี้กำไรปี 66 โต 12% แตะ 682 ลบ. อานิสงส์รายได้โฆษณา-รายได้ copyrights- GPM ขยายตัว
BEC ดีดกลับ 3% โบรกแนะนำราคาเป้าหมาย 10 บ. ชี้กำไรปี 66 โต 12% แตะ 682 ลบ. อานิสงส์รายได้โฆษณา-รายได้ copyrights- GPM ขยายตัว
17 มี.ค. 2566

ผู้สื่อข่าวรายงานว่า วันนี้ (17 มี.ค.66) ราคาหุ้น บริษัท บีอีซี เวิลด์ จำกัด (มหาชน) หรือ BEC ณ เวลา 11:42 น. อยู่ที่ระดับ 8.25 บาท บวก 0.25 บาท หรือ 3.13% สูงสุดที่ระดับ 8.30 บาท ต่ำสุดที่ระดับ 8.10 บาท ด้วยมูลค่าการซื้อขาย 13.89 ล้านบาท

บล.ดาโอ (ประเทศไทย) ระบุในบทวิเคราะห์ว่า คงประมาณการกำไรสุทธิปี 66 ที่ 682 ล้านบาท เพิ่มขึ้น 12% จากงวดเดียวกันของปีก่อน หนุนโดย 1) รายได้รวม เพิ่มขึ้น 5% จากงวดเดียวกันของปีก่อน จากรายได้โฆษณาขยายตัว 5% จากงวดเดียวกันของปีก่อน, รายได้ copyrights ขยายตัว 8% จากงวดเดียวกันของปีก่อน, 2) GPM ขยายตัว จาก utilization rate ที่ปรับตัวเพิ่มขึ้น สำหรับปี 67 ประเมินกำไรสุทธิที่ 806 ล้านบาท เพิ่มขึ้น 18% จากงวดเดียวกันของปีก่อน จากรายได้ที่ขยายตัวในทุกธุรกิจ แนะนำ “ถือ” ราคาเป้าหมาย 10 บาท